El matí del diumenge 19 de juny la Germandat de Jesús Captiu i Nostra Senyora dels Dolors ha organitzat la Caminada popular, que enguany ha arribat a la cinquena edició.
A les nou en punt del matí els expedicionaris estàvem a punt per salpar a la nova aventura que ens havien preparat els organitzadors de l'esdeveniment.
La ruta ens portaria a l'Ermita de Sant Miquel de Mata on hem arribat si fa o no fa cap a les onze del matí. On hem gaudit de l'avituallament per reposar forces.
Sols els més aguerrits, i un cop reposades les forces, han iniciat la marxa cap a la segona fita de la Jornada, l'Ermita de Sant Martí de Mata
Un cop reagrupats hem volgut deixar constància de la jornada amb una instantània
La jornada de germanor ha finalitzat aproximadament cap a la una del migdia.
Ens hem acomiadat i emplaçat per a la nova cita, la processó de la Verge del Carme que en una edició especial pel seu 25è aniversari comptarà amb un programa d'actes ben especial.